धर्म पर टिकी नौकरी की योग्यता, देखिए किस तरह निकाले गए विज्ञापन - v

जयपुर। जो देश धर्मनिरपेक्ष हो, उसके बावजूद किसी जॉब के विज्ञापन में यह कहा जाए कि किसी खास धर्म के लोग ही यह नौकरी पा सकते हैं तो इससे ज्यादा आश्चर्य और हैरानी की बात क्या होगी। ऐसा हो रहा है। जॉब की योग्यता में धर्म विशेष को प्राथमिकता दी जा रही है। इंटरनेट पर निकाली गई जॉब रिक्रूटमेंट की पोस्ट धर्म पर टिकी हैं। स्कूल, कॉलेजों और कई बड़ी कंपनियों में धर्म विशेष वाले कैंडीडेट्स को ही एप्लाई करने के लिए कहा जा रहा है।

सोशल नेटवर्किंग साइट्स के जरिए धर्म विशेष के कैंडीडेट्स को ही एप्लाई करने की रिक्रूटमेंट निकाली गई। ऐसे कई विज्ञापन इंटरनेट पर जारी किए गए, जिनमें मुस्लिम या ईसाई धर्म के कैंडिडेट को ही एप्लाई करने को कहा गया है। ये विज्ञापन कुछ समय पहले के हैं।

इंटरनेट की क्लासिफाइड सेक्शन में डाले गए इन विज्ञापनों को लोगों की धार्मिक सद्भावना को आहत करने वाला बताया जा रहा है। इन विज्ञापनों को लेकर सोशल नेटवर्किंग साइट्स पर भी कड़ी आपत्ति जताई जा रही है।

जयपुर के करियर काउंसलर कपिल दीक्षित का कहना है कि पिछले दिनों कई स्टूडेंट्स उनके पास काउंसलिंग के लिए आए और उन्हें इस तरह के विज्ञापन दिखाए। जब उन्होंने धर्म के आधार पर नौकरी वाले ऐसे विज्ञापन देखे तो बहुत हैरानी हुई। कई स्टूडेंट्स ने इस पर सवाल किए। कपिल का कहना है कि ऐसी जॉब हमारे संविधान के खिलाफ हैं। इन जॉब में धर्म विशेष के लोगों को वरीयता देने की कोई खास वजह समझ में नहीं आई।



एचआर मैनेजर क्रिश्चन ऑनली

वाराणसी की एक कंपनी में केवल क्रिश्चन कैंडीडेट को ही एचआर मैनेजर की पोस्ट के लिए वरीयता दी गई थी। विज्ञापन में दिया गया कि एचआर मैनेजर की आवश्यकता है जो कंपनी के रिक्रूटमेंट और एचआर संबंधी सभी जिम्मेदारी उठा सके, लेकिन इसके लिए केवल क्रिश्चन कैंडीडेट ही एप्लाई कर सकते हैं। इसी तरह चेन्नई की एक कंपनी में डाटा एंट्री ऑपरेटर की सर्विस के लिए केवल क्रिश्चन कैंडीडेट को ही एप्लाई करने को कहा गया।

हैरानी की बात यह रही कि यह एक बीपीओ था। उल्लेखनीय है कि देश के ज्यादातर बीपीओ में दुनिया के सभी धर्म और समुदाय से जुड़े लोग काम करते हैं। ऐसे में इस पोस्ट के लिए निकाली गई यह नौकरी का विज्ञापन हैरान कर देने वाला है।



अकाउंट एग्जीक्यूटिव ऑनली मुस्लिम

मुंबई की एक कंपनी ने जॉब निकाली। इसमें अकाउंट एग्जीक्यूटिव के लिए सिर्फ मुस्लिम कैंडीडेट को ही एप्लाई करने की बात कही गई। ऐसा क्यों, इसका खुलासा नहीं किया गया। वहीं बेंगलुरू के एक स्कूल में टीचर के लिए मुस्लिम कैंडीडेट को ही प्रेफरेंस दी गई थी। हालांकि इस विज्ञापन में कहा गया कि यह इस्लामिक स्कूल है। इसलिए मुस्लिम कैंडीडेट ही फिट रहेंगे, लेकिन राज्य में उर्दू टीचर्स भी बड़ी संख्या में हिंदू या अन्य धर्मों के हैं, ऐसे में यह लॉजिक ठीक नहीं बैठता।

आगे की स्‍लाइड्स में देखिए नौकरी के धर्म आधारित विज्ञापन